钦定古今图书集成/明伦汇编/闺媛典/第149卷 > 吴光翰妻何氏
## 钦定古今图书集成/明伦汇编/闺媛典/第149卷 > 吴光翰妻何氏

按《建昌府志》：“何氏，广昌人，何乔寿女，吴光翰妻。性婉
顺，事姑孝。夫病，割左臂肉以和药。既没，哀痛屡绝。姑
谕之曰：‘汝有遗腹，顾不虑宗祧何’？乃勉自宽解。及生
子瑀，勤纺绩以抚遗孤，竟克成立。年七十有五终。”

===李昌祐妻饶氏===按《建昌府志》：饶氏，广昌人，李昌祐妻。祐亡，触棺求殉。
姑谕之曰：“有三子在。”氏感悟，遂矢志抚孤。初，祐以读
书遘疾，临没嘱曰：“‘我后其无效我’。饶曰：‘我从治命耳’。”
仍择师友课其子春芳、春融、春和俱成名。